Țara în care medicii sunt pe cale să piardă lupta cu Covid-19. Sistemul de sănătate este la un pas de colaps.
Marea Britanie este țara cu cele mai multe decese provocate de COVID-19, din Europa. Numărul deceselor crește de la o zi la alta, chiar şi după apariţia vaccinului. Cadrele medicale sunt îngrijorate, mai ales pentru persoanele tinere.
Pe zi ce trece Marea Britanie este tot mai copleșită de noile cazuri de COVID. Deși au început campania de vaccinare înaintea tuturor statelor europene, situația este în continuare tragică. De la zi la zi sunt raportate mii de decese. Personalul medical este la capătul puterilor. Iar sistemul medical este la un pas de colaps."Cel mai rău lucru este când facem condicele de dimineaţă şi cantitatea de oameni decedaţi este mai mare decât cea a oamenilor care au ajuns în ziua anterioară internaţi. Sunt din ce în ce mai tineri. În primul val, îmi amintesc că mă gândeam că ar putea fi mama mea, mătuşa mea iar acum mă gândesc că aş putea fi eu, fratele meu sau chiar iubitul meu", a declarat Clare Bendall, asistent medical.Există totuşi şi urme de speranţă. Dima Hooper este internată de o săptămână şi deja a progresat. De la tubul de oxigen, acum se poate ridica singură să mănânce, ba chiar a salutat jurnaliştii de la faţa locului.